รัฐบาลไทย-ข่าวทำเนียบรัฐบาล-รมว.วธ. ปิดเทศกาลภาพยนตร์อาเซียนแห่งกรุงเทพมหานคร 2565 (Bangkok ASEAN Film Festival 2022) ครั้งที่ 8 อย่างสวยงาม
วันพฤหัสบดีที่ 26 มกราคม 2566
รมว.วธ. ปิดเทศกาลภาพยนตร์อาเซียนแห่งกรุงเทพมหานคร 2565 (Bangkok ASEAN Film Festival 2022) ครั้งที่ 8 อย่างสวยงาม
หนังสั้นจากกัมพูชา คว้ารางวัล BEST ASEAN SHORT FILM ไทยได้ JURY PRIZE มาเลเซียได้ SPECIAL MENTION ด้านรางวัลภาพยนตร์อาเซียน ฝั่งฟิลิปปินส์คว้าไป 2 รางวัล SEAPITCH Award และ SPECIAL MENTION ส่วนไทยได้ Runner-Up Prize มาครอง พร้อมปิดฉากเทศกาลภาพยนตร์
หนังสั้นจากกัมพูชา คว้ารางวัลBEST ASEAN SHORT FILMไทยได้JURY PRIZEมาเลเซียได้SPECIAL MENTIONในด้านรางวัลภาพยนตร์อาเซียนฝั่งฟิลิปปินส์คว้าไป 2 รางวัลSEAPITCH AwardและSPECIAL MENTIONส่วนไทยได้Runner-Up Prizeมาครอง พร้อมปิดฉากงานเทศกาลภาพยนตร์อาเซียนแห่งกรุงเทพฯ 2565 สวยงาม วธ.ปลื้มคนดูหนังทุกรอบ มีผู้ชมเข้าชมงานจํานวนมากสร้างความสัมพันธ์ระหว่างประเทศ-รายได้ให้แก่ไทยพร้อมผลักดันกรุงเทพฯ ศูนย์กลางภาพยนตร์ของเอเชีย
วันที่ 25 มกราคม2566ณโรงภาพยนตร์ เอส เอฟ เวิลด์ ซีเนม่า ชั้น 8 ศูนย์การค้าเซ็นทรัลเวิลด์ นายอิทธิพล คุณปลื้ม รัฐมนตรีว่าการกระทรวงวัฒนธรรม เป็นประธานในพิธีปิดเทศกาลภาพยนตร์อาเซียนแห่งกรุงเทพมหานคร2565(Bangkok ASEAN Film Festival 2022)ครั้งที่ 8 พร้อมทั้งมอบรางวัลผู้ชนะการประกวดภาพยนตร์สั้นอาเซียน (ASEAN SHORT FILM COMPETITION)และมอบรางวัลผู้ชนะการประกวดโครงการภาพยนตร์อาเซียน (SEA PITCH) : SOUTHEAST ASIAN PROJECT PITCH)โดยมีนางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ทูตานุทูต คณะกรรมการภาพยนตร์และวีดิทัศน์แห่งชาติ ผู้บริหารสมาพันธ์สมาคมภาพยนตร์แห่งชาติ คณะกรรมการจัดงานเทศกาลภาพยนตร์ฯ คณะผู้แทนหน่วยงานส่งเสริมภาพยนตร์อาเซียนดารา ผู้กํากับภาพยนตร์ชาวไทยและต่างประเทศ ผู้แทนภาครัฐและเอกชนเข้าร่วม
นายอิทธิพล กล่าวว่า จากการที่รัฐบาลโดยกระทรวงวัฒนธรรม (วธ.) ร่วมกับสมาพันธ์สมาคมภาพยนตร์แห่งชาติ จัดงานเทศกาลภาพยนตร์อาเซียนแห่งกรุงเทพมหานคร2565(Bangkok ASEAN FilmFestival 2022)ครั้งที่ 8 ตั้งแต่วันที่ 20-25 มกราคม2566 ณ โรงภาพยนตร์พารากอน ซีนีเพล็กซ์ และโรงภาพยนตร์เอส เอฟ เวิลด์ ซีเนม่า นับเป็นอีกโอกาสที่สําคัญสําหรับบุคลากรและผู้ประกอบการในอุตสาหกรรมภาพยนตร์ทั้งในประเทศไทย และประเทศสมาชิกอาเซียน รวมถึงประเทศพันธมิตรในเอเชีย ที่จะได้ร่วมมือกันฟื้นฟูและร่วมกันเริ่มต้นใหม่ เพื่อพัฒนาอุตสาหกรรมนี้ให้ยั่งยืนต่อไป อีกทั้งยังเป็นการขับเคลื่อนยุทธศาสตร์การส่งเสริมอุตสาหกรรมภาพยนตร์และวีดิทัศน์ ระยะที่3 (พ.ศ.2560 - 2564)ที่มุ่งใช้มิติวัฒนธรรมสร้างความสัมพันธ์อันดีระหว่างประเทศ สร้างรายได้ให้แก่ประเทศไทย และผลักดันให้กรุงเทพฯ เป็นศูนย์กลางด้านภาพยนตร์ระดับแนวหน้าของเอเชีย โดยงานเทศกาลภาพยนตร์อาเซียน มีกิจกรรมประกอบด้วย การจัดฉายภาพยนตร์คุณภาพ 25 เรื่อง จากประเทศสมาชิกอาเซียน และภาพยนตร์จากประเทศในเอเชีย ได้แก่ เกาหลี ฮ่องกง และอินเดีย พร้อมบรรยายภาษาไทย–อังกฤษผลปรากฏว่ามีผู้เข้าชมทุกเรื่องทุกรอบเป็นจํานวนมาก
“การจัดงานครั้งนี้เป็นที่น่ายินดีว่าได้รับความร่วมมือหน่วยงานภาครัฐ ภาคเอกชน ภาคีเครือข่ายทั้งจากในและต่างประเทศ ที่สําคัญได้รับความร่วมมือจากหน่วยงานCreate Hong Kong (CreateHK)นําภาพยนตร์ฮ่องกงเข้ามาร่วมฉายในเทศกาล จํานวน 3 เรื่อง และเปิดทุนHong Kong-AsianFilm Collaboration Funding Scheme By CreateHKทุนของรัฐบาลฮ่องกงสําหรับให้ทุนทั้งหมดต่อภาพยนตร์หนึ่งเรื่องประมาณHK$9millionหรือประมาณ 38 ล้านบาท โดยจะให้กับภาพยนตร์ทั้งหมด 8 เรื่อง ดังนั้นภาพรวมของการจัดงานเทศกาลภาพยนตร์อาเซียนฯ ในครั้งนี้ยังถือเป็นการช่วยกระชับความสัมพันธ์ระหว่างไทย และประเทศสมาชิกอาเซียน รวมทั้งกลุ่มประเทศเอเชียตะวันออกให้แน่นแฟ้นยิ่งขึ้น และก่อให้เกิดความร่วมมือและแลกเปลี่ยนเรียนรู้ด้านศิลปวัฒนธรรมและภาพยนตร์ระหว่างกัน ส่งเสริมภาพการท่องเที่ยวเพื่อกระตุ่นเศรษฐกิจในภูมิภาคอาเซียน ขับเคลื่อนให้อุตสาหกรรมภาพยนตร์ของภูมิภาคนี้ก้าวหน้ายิ่ง ๆ ขึ้นไปในเวทีโลก” นายอิทธิพล กล่าว
รมว.วธ. เผยอีกว่า สําหรับในปีนี้วธ. ร่วมกับภาคีเครือข่ายจัดการประกวดภาพยนตร์สั้นอาเซียน (ASEAN SHORT FILM COMPETITION)ผลปรากฏว่ามีผู้ชนะการประกวด จํานวน 3 รางวัล ได้แก่1.รางวัลBEST ASEAN SHORT FILMผู้ชนะได้รับโล่รางวัลและเงินสด2,000 USDคือเรื่องFurther and Further AwayกํากับโดยPolen Lyจากประเทศกัมพูชา2.รางวัลJURY PRIZEผู้ชนะได้รับโล่รางวัลและเงินสด1,000 USDคือเรื่องAll the Things You Leave Behindกํากับโดย ชนสรณ์ ชัยกิตติภรณ์จากประเทศไทย3.รางวัลSPECIAL MENTIONผู้ชนะได้รับโล่รางวัลและเงินสด500 USDคือเรื่องDreamingกํากับโดยNelson Yeoจาก ประเทศมาเลเซีย ขณะเดียวกันมีการจัดการประกวดโครงการภาพยนตร์อาเซียน (SEA PITCH) : SOUTHEAST ASIAN PROJECT PITCH)เพื่อคัดเลือกโครงการสร้างภาพยนตร์ขนาดยาว8โครงการ โดยคนทําภาพยนตร์จากภูมิภาค อาเซียนที่มีไอเดียในการผลิตภาพยนตร์ในภูมิภาคเอเชียตะวันออกเฉียงใต้ ซึ่งโครงการที่ผ่านการคัดเลือกผู้กํากับและโปรดิวเซอร์จะเข้าร่วมอบรมพิเศษออนไลน์ด้านการนําเสนอโปรเจกต์ (Pitching)กับผู้เชี่ยวชาญระดับนานาชาติ2ครั้ง เพื่อเตรียมตัวนําเสนอต่อหน้าคณะกรรมการทรงคุณวุฒิระดับนานาชาติ ทั้งนี้มีผู้ชนะการประกวด จํานวน3รางวัล ประกอบด้วย1.รางวัลSEAPITCH Awardผู้ชนะได้รับโล่รางวัลและเงินสด5,000 USDได้แก่The Boy and The Fight of SpidersกํากับโดยJarell Serencioจากประเทศฟิลิปปินส์2.รางวัลRunner-Up Prizeผู้ชนะได้รับโล่รางวัลและเงินสด3,000 USDได้แก่Saddest Princess on Planet No.4 (เจ้าหงิญ)กํากับโดยเอมอัยย์ พลพิทักษ์จากประเทศไทย และ3.รางวัลSPECIALMENTIONผู้ชนะได้รับโล่รางวัลและเงินสด2,000 USDได้แก่RookieกํากับโดยSamantha Leeจากประเทศฟิลิปปินส์